ახმეტის მუნიციპალიტეტის საკრებულოს

დადგენილება №

2021 წლის ---- დეკემბერი

ქ. ახმეტა

,,ახმეტის მუნიციპალიტეტის საკრებულოს თანამდებობის პირთა თანამდებობრივი სარგოების დამტკიცების შესახებ” ახმეტის მუნიციპალიტეტის საკრებულოს 2018 წლის 18 იანვრის №2 დადგენილებაში ცვლილების შეტანის თაობაზე

საქართველოს ორგანული კანონის „ადგილობრივი თვითმმართველობის კოდექსი“ 24-ე მუხლის პირველი პუნქტის „დ.დ“ ქვეპუნქტისა და 32-ე მუხლის, „ნორმატიული აქტების შესახებ’’ საქართველოს ორგანული კანონის მე-20 მუხლის მე-4 პუნქტის შესაბამისად, ახმეტის მუნიციპალიტეტის საკრებულო **ადგენს:**

**მუხლი 1.**

შეტანილ იქნეს ცვლილება „ახმეტის მუნიციპალიტეტის საკრებულოს თანამდებობის პირთა თანამდებობრივი სარგოების დამტკიცების შესახებ” ახმეტის მუნიციპალიტეტის საკრებულოს 2018 წლის 18 იანვრის №2 დადგენილებაში (www.matsne.gov.ge, 22/01/2018; სარეგისტრაციო კოდი: 190040000.35.162.016421) და ამ დადგენილების პირველი მუხლით დამტკიცებული დანართი ჩამოყალიბდეს თანდართული რედაქციით.

**მუხლი 2.**

დადგენილება ამოქმედდეს გამოქვეყნებისთანავე და გავრცელდეს 2021 წლის 3 დეკემბრიდან წარმოშობილ სამართლებრივ ურთიერთობებზე.

**ახმეტის მუნიციპალიტეტის**

**საკრებულოს თავმჯდომარე: იოსები ქარუმაშვილი**

**დანართი**

**ახმეტის მუნიციპალიტეტის საკრებულოს თანამდებობის პირთა თანამდებობრივი სარგოები**

|  |  |  |  |
| --- | --- | --- | --- |
| № | თანამდებობის დასახელება | რიცხოვნობა | თანამდებობრივი სარგო |
| 1 | საკრებულოს თავმჯდომარე | 1 | 2650 ლარი |
| 2 | საკრებულოთ თავმჯდომარის პირველი მოადგილე | 1 | 1800 ლარი |
| 3 | საკრებულოთ თავმჯდომარის მოადგილე | 2 | 1700 ლარი |
| 4 | საკრებულოთ კომისიის თავმჯდომარე | 5 | 1500 ლარი |
| 5 | საკრებულოს ფრაქციის თავმჯდომარე | 2 | 1500 ლარი |
| 6 | საკრებულოს ფრაქციის თავმჯდომარის მოადგილე | 9 | 1000 ლარი |

**განმარტებითი ბარათი**

ა) დადგენილების დანართში ცვლილების შეტანის აუცილებლობა გამოწვეულია საკრებულოს პოლიტიკური თანამდებობის პირების რიცხოვნობის გაზრდით. კერძოდ, „ადგილობრივი თვითმმართველობის კოდექსში“ განხორციელებული ცვლილების შედეგად, ახალარჩეული საკრებულოს 2021 წლის 3 დეკემბრის პირველ სხდომაზე არჩეულ იქნა საკრებულოს თავმჯდომარის პირველი მოადგილე, ორი მოადგილე, საკრებულოში შექმნილი ფრაქციების თავმჯდომარეების 9 მოადგილე.

ბ) შესაბამისად, ცვლილებები შეტანილ უნდა იქნეს ,,ახმეტის მუნიციპალიტეტის საკრებულოს თანამდებობის პირთა თანამდებობრივი სარგოების დამტკიცების შესახებ” ახმეტის მუნიციპალიტეტის საკრებულოს 2018 წლის 18 იანვრის №2 დადგენილების დანართში.

გ) ცვლილება გამოიწვევს ახმეტის მუნიციპალიტეტის 2021 წლის ადგილობრივი ბიუჯეტის ხარჯვითი ნაწილის გაზრდას, - თანამდებობის პირთა დამატებული რაოდენობის პროპორციულად.

დ) წარმოდგენილი პროექტი შესაძლებელია მიღებულ იქნეს საკრებულოს უახლოეს სხდომაზე.

ე) პროექტის შეთანხმება ახმეტის მუნიციპალიტეტის ორგანოებთან ან თანამდებობის პირებთან აუცილებელი არ არის.

ვ) პროექტის ავტორი - საკრებულოს იურიდიულ საკითხთა კომისია.

ზ) მიზანშეწონილია, რომ საკრებულოს სხდომაზე მომხსენებლად დაინიშნოს საკრებულოს იურიდიულ საკითხთა კომისიის თავმჯდომარე.